Lippisch P.15

Lippisch P.15 oli Alexander Lippischin suunnittelema, suunnitteluasteelle jäänyt toisen maailmansodan aikainen saksalainen hävittäjälentokone.

Suunnittelu ja kehitys 
Vuoden 1944 loppupuolella Luftwaffe tarvitsi kipeästi uutta etulinjan hävittäjälentokonetta, eikä tähän tarkoitukseen suunniteltu Heinkel He 162 ollutkaan lento-ominaisuuksiltaan sellainen kuin oltiin toivottu. Vuoden 1945 maaliskuun alkupuolella tuli Saksan ilmailuministeriön teknisen kehityksen johtaja, Siegfried Knemeyer, tapaamaan Alexander Lippischiä. Kneymer totesi Lippischille ettei Heinkei He 162 ollut osoittautunut sellaiseksi kuin oltiin toivottu, ja kysyi Lippischiltä, jos tämä voisi suunnitella suhkumoottorikoneen, joka perustuisi todistetusti toimivaan aerodynamiikkaan. 

Alexander Lippisch aloitti P.15 hävittäjän suunnittelun tekemällä useita erilaisia luonnoksia hyödyntäen aikaisempia kokemuksiaan uransa aikana. Luonnoksia valmistui yhteensä noin kymmenen, ja ne usein erosivat toisistaan lähes kokonaan. Lippisch käytti luonnoksissaan kolmea konfiguraatiota. Ensimmäinen konfiguraatio muistutti hänen aikaisemmin suunnittelemiaan pyrstöttömiä Li P.01 hävittäjiä suurine sivuvakaisimineen. Tämäntyyppisestä P.15 mallista on olemassa luonnoksia kuudesta erilaisesta versiosta. Kaksi viimeisintä versiota eroavat muista siten, että niiden lasikupu muistutti muodoltansa hyvinkin paljon evää.

Toisessa konfiguraatiossa oli moottori asennettu rungon ja sivuvakaimen väliin. Tästä mallista on luonnosteltu kolme eri versiota. Kolmas konfiguraatio oli leveä, mutta erittäin lyhyt delta kone, jonka moottori sijaitsi siiven keskiosassa. Koneen ohjaamo sijaitsi ylisuuressa sivuvakaimessa moottorin yläpuolella. Tämä konfiguraatio oli selvästi saanut vaikutteita Li P.13a koneesta. Tästäkin mallista on luonnosteltu kolme eri versiota.

Lippischin luonnokset P.15 koneesta eivät tehneet Knemeyeriin vaikutusta, sillä tämä etsi jotain nopeasti valmistettavaa, mutta kaikki Lippischin ehdottamat luonnokset olisivat vaatineet paljon suunnittelutöitä ja uusien tuotantolinjojen avaamista. Näin ollen Lippisch keksi nopeasti suunnitella koneen, joka käyttäisi jo tuotannossa olevia lentokoneen osia, jotta suunnittelutyöt olisivat minimaaliset ja koneen tuotanto saataisiin aloitettua mahdollisimman nopeasti.

P.15: n nokaksi oli sijoitettu Heinkel He 162: n nokka, runko oli Ju 248 hävittäjästä, siivet ja pyrstö taas olivat otettu Me 163C torjuntahävittäjästä ja laskutelineet Bf 109 hävittäjästä. Moottorina tuli toimia yksittäinen Heinkel HeS 011A turbojetti, joka oli sijoitettuna rungon takaosaan. Ilmanottoaukot olivat asetettu molempien siipien juuriin pidentäen siipien kärkiväliä. Saksan antauduttua toukokuussa 1945 projekti lakkautettiin eikä edennyt suunnitteluvaihetta pidemmälle. Vain 1:25 kokoinen pienoismalli oli saatu valmistettua testauksia varten.

Tekniset tiedot 

 Miehistö: 1
 Pituus: 6.4 m
 Kärkiväli: 10.08 m
 Suurin nopeus: 1000 km/h

Aseistus

 2 x 20mm MG 151/20 automaattikanuuna siivissä
 2 x 30mm MK 108 tykki nokassa

Katso myös 

 Lippisch P.13a
 Lippisch P.20
 Luettelo saksalaisista lentokoneprojekteista, 1939–1945

Lähteet

Aiheesta muualla 

Saksalaiset lentokoneprojektit, 1939–1945